Ob petdeseti obletnici smrti ustanovitelja Slovenski vasi monsenjorja JANEZA Hladnika nekaj podatkov o njem.

Rojen je bil 22.decembra 1902 na Petkovcu blizu Logatca na Notranjskem. Študiral je na Škofijski klasični gimnaziji v Št. Vidu nad Ljubljano. V duhovnika je bil posvečen 29. junija 1927. Bil je kaplan v Metliki, dušni pastir v Zagrebu, potem v Kostanjevici na Krki.

Po posvetovanjem z škofom Rožmanom se je odločil, da gre za dušnega pastirja med Slovenci v Argentino. Tako se je 1. marca 1936 izkrcal v Buenos Airesu. Bil je nastavljen za kaplana na župniji Sv Antona v Parque Patricios, pri sv. Jožefu na Floresu in nazadnje pri Sv Rozi iz Lime (Av. Belgrano in Pasco). O tem delu je bil dušni pastir za Slovence v Argentini in 13 let urednik revije »Duhovno življenje«.

Po drugi svetovni vonji je dobil obvestilo o tišočih slovenskih beguncev, ki žive po taboriščih v Avstriji in Italiji in iščejo možnost naselitve v kaki ameriški državi. Vedel je da ne dajejo nobenih vselitvenih dovoljenj ne v argenitni, Čilu, Peruju ter v Ekvadorju.

Pa je s pomočjo slovenke, ki je poznala ministra Ramon Carillo-a prišel do predsednika države Generala Perona, ki je dal dovoljenje za vselitev slovenskih protikomunističnih beguncev v Argentino.

Rojakom , ki so prišli iz begunskih taborišč v Argentino brez vsega, je pomagal iskati s pomočjo slovenskih in argentinskih znancev stanovanja in delo, mladoletnim pa je bil tudi formalni varuh.

Izposojal si je denar in ga zalagal za nakup zemlje v Lanusu, da je pomagal mnogim številnim družinam do lastnega doma in tako postal ustanovitelj Slovenske vasi.

Prišlo je tudi med begunci veliko duhovnikov v Argentino. Zato se je g. Janez umaknil in prepustil uredništvo »Duhovnega življenja« in dušnopastirsko skrb za Slovence drugim. On se je pa posvetil ustanovitvi argentinske fare San Jose de Pompeo v Lanusu. Skupaj z slovenksimi redovnimi sestrami je pričel z farno šolo. Leta 1961 ga je papež Janez XXIII. Povišal v monsenjorja za velike zasluge, ki si jih je stekel najprej kot slovenski izseljenski duhovnik in nato kot župnik v San Jose de Pompeju.

Gospodu Janezu so očitali, da je kupil zemljo v najbolj zaostalem predelu velikega Buenos Airesa. Lahko je kritizirati, a težko je v danih okoliščinah vedno najboljšo rešitev poiskati. Gospod Janez je napravil z veliko ljubeznijo najboljše in največ , kar je takrat zmogel. Značilna poteza Gospoda Janeza je bila, da je nase pozabljal, kar zadeva zemske zadeve, in je vedno mislil in skupaj spravljal le za druge. Ko je prihajal med tednom k nečakinji na kosilo, mu je mama priskrbela atove nogavice in spodnje perilo ker je bil brez njih. Vse je razdelil.

Hvala gospod Janez za vse kar ste storili v vašem Pompeu in Slovenski vasi, katerima ste v življenju darovali vse svoje srce! Bog vam plačaj!